|  |
| --- |
| Бұйрыққа 2-қосымша |

**Салық төлеушінің паспортын қалыптастыру және оны уәкілетті органның интернет-ресурсында орналастыру қағидалары мен мерзімдері**

**1-тарау. Жалпы ережелер**

1. Осы Салық төлеушінің паспортын қалыптастыру және оны уәкілетті органның интернет-ресурсында орналастыру қағидалары мен мерзімдері  
(бұдан әрі – Қағидалар) Қазақстан Республикасы Салық кодексінің 36-бабы  
4-тармағына сәйкес әзірленді және салық төлеушінің паспортын қалыптастыру және оны уәкілетті органның интернет-ресурсында орналастыру тәртібі мен мерзімдерін айқындайды.

**2-тарау. Салық төлеушінің паспортын қалыптастыру  
 тәртібі мен мерзімдері**

2. Салық төлеушінің паспортын мемлекеттік кірістер органы штрих-кодта қамтылған кәсіпкерлік субъектісінің ақпараттық картасы түрінде қалыптастырады.

3. Салық төлеуші паспортының мәліметтері айына 1 (бір) рет есепті айдан кейінгі екінші айдың 15-і (он бесінші) күнінен кешіктірілмейтін мерзімде қалыптастырылады және уәкілетті органның интернет-ресурсында жариялануға тиіс.

**3-тарау. Салық төлеушінің паспортын**

**уәкілетті органның интернет-ресурсында орналастыру тәртібі мен мерзімдері**

4. Салық төлеушінің паспортын мемлекеттік кірістер органы оны қалыптастырған күннен кейінгі 5 (бес) жұмыс күні ішінде уәкілетті органның интернет-ресурсында орналастырады.

5. Салық төлеуші Қазақстан Республикасының Қаржы министрлігі Мемлекеттік кірістер комитетінің веб-порталы арқылы штрих-код түрінде белсенді терезеде салық төлеушінің сәйкестендіру нөмірін, бақылау-касса машинасының тіркеу нөмірін енгізу және «код жасау» терезесін іске қосу жолымен салық төлеушінің паспортын алады (https://kgd.gov.kz).